
CURRENDA . 


AGA Plik bd 


MOTU PROPRIO. 
DE CATHOLICORUM IN EXTERAS REGIONES EMIGRATIONE. 


Cum omnes catholicos Ecclesia materno studio complectatur, tum peculiari 
quadam sollicitudine caritatis eos prosequitur, qui, ut vietum labore quaerant 
aut meliorem sibi fortunam comparent, relicto natali solo in longinqua migrant, 
ubi saepius eis timendum est, ne, dum mortalis vitae rationibus prospiciunt, 
lamentabilem sempiternae iacturam faciant. Plura enim et illustris Nostri De- 
cessoris et Nostra testantur aeta, quanto opere Apostolica Sedes bonorum socie- 
tatis foveat in salutem emigrantium institutas, quantamque praesertim adhibeat 
curam, ne Antistites sacrorum patiantur in re tam gravi pastoralem industriam 
suam desiderari. lam vero, cum ob aucta populorum commercia et expeditiores 
commeatus aliasque causas plurimas quotidie in immensum crescat emigrantium 
numerus, intelligimus Nostri muneris esse idoneum aliquod reperire providen- 
fiae genus, quo quidem horum omnium filiorum temporibus succurramus. Equi- 
dem valde commovemur maximis periculis, in quibus religio moresque versan- 
tur tot hominum, qui, ut plurimum, ignari regionis et linguae atque ope sacer- 
dotum suorum destituti, spiritualis vitae adiumenta nec ipsi sibi parare possunt, 
nec, quantum satis est, exspectare ab Ordinariis locorum aut a consociationibus 
iis, quae in id sunt institutae. Quae vero ad medendum his tantis incommodis 
excogitata sunt, optatum non solent habere exitum, propterea quod eorum, qui 
in hae gravissima eausa elaborant, laudabiles conatus aut operis magnitudine 
superantur aut consensum et unitatem saepe non assequuntur. — Nos igitur 
tempus esse iudicantes necessitatibus tam magnae multitudinis stabili quadam 
ratione in perpetuum subveniendi, cum S. R. E. Cardinales e Sacra Congre- 
gatione Consistoriali in consilium adhibuerimus, Motu Proprio ac de Apostolicae 
potestatis plenitudine, apud eam ipsam Congregationem novum Officium, seu 
Sectionem ut aiunt, de spirituali emigranttum cura constituimus. Huius Officii 
partes erunt quaerere et parare omnia, quaecumque opus sint, ut in iis, quae 
ad salutem animarum pertinent, emigrantium latini ritus melior conditio fiat, 
salvo tamen iure Sacrae Congregationis Fidei Propagandae in emigrantes ritus 

orientalis, quibus eadem Congregatio pro suo instituto opportune consulat. 
Ac de sacerdotibus ipsis emigrantibus hoc idem unice cavebit Officium, ad 
quod propterea praescriptiones ea de re decretis Sacrae Congregationis Concilii 
datas avocamus. — Itaque Sacra Congregatio Consistorialis, accedente Ordina- 
riorum studio, quorum quidem ipsa confirmabit fovebitque in advenas aucto- 
ritatem, suffragante etiam opera consociationum emigrantibus adiutandis, quarum 
beneficam actionem, quocumque res postulaverit, diriget, divino munere poterit 
et quae sint, pro varietate regionum, necessitates emigrantium cognoscere et, 
quae peropportuna visa fuerint, malorum remedia decernere. Confidimus autem 
fore, ut quicumque catholicam rite colunt fidem, opus tam sanctum in salutem 
fratrum institutum precibus atque etiam opibus, pro sua quisque facultate 
promovere velint, praesertim cum pro certo habere debeant summum Pastorem 
et Episcopum animarum nostrarum sua ipsorum caritatis officia amplissimo in 
caelis praemio remuneraturum. 

Datum Romae apud Sanctum Petrum die XV. mensis augusti MCMXII,, 
Pontifieatus Nostri anno decimo. 


PIUSOGDP. X 


=== 


LITTERAE APOSTOLICA E. 


COMMITTITUR EPISCOPO RITUS RUTHENI ADSISTENTIA SPIRITUALIS 
RUTHENORUM IN CANADENSI REGIONE COMMORANTIUM. 


PIUS IPS 


Ad perpetuam rei memoriam. — Officium supremi Apostolatus Nobis divi- 
nitus commissi id ante omnia postulat, ut ea sedulo studio decernamus, quae 
catholico nomini provehendo aeternaeque fidelium saluti in universo terrarum 
orbe procurandae bene, prospere ac feliciter eveniant. Quare in omnes ipsius 
orbis partes Nos ex hac Principis Apostolorum Cathedra, tamquam e sublimi 
specula, mentis Nostrae oculos convertimus et quae Fidei propagationi vel rei 
Sacrae procurationi magis opportuna videantur, nulla interposita mora, ad 
exitum perducere maturamus. Hoc moti consilio, cum, percrescentibus in dies 
Rutheni ritus fidelibus in regione Canadensi, venerabiles fratres Archiepiscopi 
et Episcopi illius regionis admirabili zelo de eorum sa!ute solliciti, eorumdem 
spirituali adsistentiae propter ritus et disciplinae diversitatem, sufficienter et 
adaequate providere non possint, quumque propterea Nos enixis precibus roga- 
verint, ut huic iacturae opportunam medelam afferre dignemur, Nos, auditis 
VV. FF. NN. S. R. E. Cardd. Congregationi praepositis de Fide Propaganda 
pro negotiis Rituum Orientalium, omnibusquue rei momentis diligentissime 
perpensis, spiritualem fidelium Ruthenorum in Canadensi regione degentium 
adsistentiam Episcopo Rutheni ritus demandandam esse existimavimus. Quae 

eum ita sint, apostolica Nostra auctoritate, praesentium vi, perpetuumque in 
modum, Motu proprio deque certa scientia et matura deliberatione Nostris, 
fidelium Ruthenorum in Canadensi regione nunc et in posterum degentium 
spiritualem adsistentiam Rutheni ritus Episcopo committimus; ea tamen servata 
lege: I. Ut Episeopus Ruthenus plenam iurisdictionem personalem exerceat in 
omnes fideles Rutheni ritus in praedicta regione commorantes, sub dependentia 
dumtaxat venerabilis fratris Apostolici Delegati. II. Ut ipse Episcopus Ruthenus 
residentiam suam ordinariam in urbe ,Winnipeg" sibi constituat. Haec conce- 
dimus decernentes praesentes Litteras firmas, validas atque efficaces iugiter 
extare ac manere, suosque plenos atque integros effectus sortiri atque obtinere 
et Rutheni ritus fidelibus nune et in posterum in Canadensi regione degentibus 
plenissime suffragari; sicque rite iudicandum esse ac definiendum irritumque 
et inane fieri, si secus super his a quovis, auctoritate qualibet, scienter sive 
ignoranter attentari contigerit. Non obstantibus Nostra et Cancellariae aposto- 
lieae regula de iure quaesito nou tollendo, aliisquae Constitutionibus et Ordi- 
nationibus apostolicis, etiam speciali atquae individua mentione ae derogatione 
dignis, ceterisque omnibus in contrarium facientibus quibuseumque. 

Datum Romae apud sanctum Petrum, sub annulo Piscatoris, die XV. iulii 
MCMXII, Pontificatus Nostri anno nono. 


(L. S) R. Card. MERRY DEL VAL, « Secretis Status. 


EPISTOLAE. 


AD GULIELMUM CARD. VAN ROSSUM, CUI AD CONVENTUM EUCHARISTICUM VINDO- 
BONENSEM LEGATI PONTIFICII MUNUS COMMITTITUR. 


Dilecte fili Noster, salutem et apostolicam benedictionem. — Ad solemnem 
catholici orbis conventum Eucharisticum, quem nosti hoe anno actum iri Vindo- 
bonae mense septembri, cum de more unus e S. R. E. Cardinalibus sit Nobis 
deligendus, qui Nostram Personam gerat, placet, dilecte fili Noster, id muneris 
mandare tibi, quem propterea per has ipsas Litteras Legatum Nostrum renun- 
tiamus. Dignum honestissima legatione cum singularis tua te sollertia, tum pie- 
tas facit; nec dubitamus, quin mandatum ita exsecuturus sis, ut in eam bono- 
rum celebritatem non modo pontificiae auctoritatis decus sed plane animum 
Nostrum afferas, pereupidum, uti par est, omnium rerum, quae ad augendum 
divini Sacramenti cultum pertineant. Equidem valde vellemus Ipsi praesentes 
adesse sacris istis solemnibus, quibus tu praesidebis Nostro nomine; adeo splen- 
dida et magnifica sanctaeque laetitiae plena nuntiantur fore. Etenim is est ardor 
hominum clarissimorum, qui omnem rei apparatum curant; ea frequentia reli- 
giosissimorum civium, qui operam iis atque studium navant; ea est amplitudo 
ac dignitas urbis, in quam per dies praestitutos piorum se multitudo undique 

gentium congregabit, ut qui tribuentur honores sacratissimae Eucharistiae, prae- 
claros, si unquam alias, et vere triumphales esse aporteat. In quo peculiares 
eaeque summae debentur a Nobis laudes carissimo filio Nostro, Francisco Iose- 
pho, Imperatori et Regi apostolico, qui, ut est diligentissimus Religionis Nobis- 
que maxime deditus, consilium huius habendi coetus mature omni prosecutus 
gratia, decretas solemnitates splendore maiestatis suae nobilitare cogitat; cuius 
exemplo serenissimae Archiduces matronaeque primariae ex Domo augusta iam 
dudum incredibili sedulitate inceptum adiuvant. Itaque conventus Vindobonensis 
futurus est, ut prospicitur, insignis ad gloriam Iesu Christi; sed non minus sit 
volumus ad communem fructum. Multum quidem est, frequentes in contempla- 
tionem Mysterii Eucharistiei convenire bonos, ex eoque communiter petere, unde 
evadant quotidie meliores. At vero qui hoe Saeramentum caritatis rite colunt, 
omnino non decet ita suae ipsorum utilitati studere, ut salutem negligant plu- 
rimorum, quos aut ignorantia aut incuria aut fastidium ab huius divini Epuli 
communicatione distinet. Videant, quam periculose aegrotet humana societas, 
quantoque virtutum omnium torpore languescat, Illum ab se segregans, qui 
unus eurare eam potest; cum tamen Ipsum suus erga homines immensus amor, 
Sacramenti huius artifex, perpetuo in terris non visum detineat. Hoc igitur spe- 
ctare, huc summa contentione niti eos pereupimus, uf ex Eucharistia, tamquam 
ex suo uberrimoque fonte, vita Iesu largius in omnes influat, nec solum in 
animos singulorum privatosque mores, sed etiam in instituta populi universosque 
ordines civitatis. Neque enim licet aut privatim eum virtute vivere, aut publice 
tranquillitatem ordinis tueri, nisi divina vis Religionis comprimat motus animi 
turbidos, ae persuadeat haec caduca bona contemnere in expectationem immor- 
talium. Nos vero communibus consiliis studiisque vestris maxime iuventutem 
commendamus; quae, cum spem contineat futuri temporis, non est mirum, si 
potissime ab inimicis Crucis Christi petitur, vel per fallacias doctrinae, vel per 
illecebras voluptatum. Confidere autem libet fore, ut, quot Vindobonensi coetui 
interfuerint adolescentes, tot professionem catholicam posthae in omni actione 
vitae constanter retineant animoseque defendant. Ceterum divinus hominum 
Redemptor, de cuius infinitis laudibus multiplex fiet ab egregiis oratoribus 
praedicatio, cuius benignitas celeberrimis supplicationibus implorabitur, Ipse, 
qui nihil habet antiquius, quam ut, quotquot laborant et onerati sunt, reficiat, 
profecto super eiusmodi conventum suorum munerum ubertatem effundet. Quo- 
rum sit auspex benedictio apostolica, quam tibi, dilecte fili Noster, et omnibus, 
qui in eodem conventu aderunt, imprimisque augusto Imperatori ac 3erenissimae 
Domui eius amantissime impertimus. 

Datum Romae, apud S. Petrum, die XV. mensis augusti MCMXII. Pontifi- 
catus Nostri anno decimo. 

PIUS PP. X. 

S. CONGREGATIO S. OFFICII 


(SECTIO DE INDULGENTIIS). 


DECRETUM 
DE INDULGENTIIS PIO VIAE CRUCIS EXERCITIO ADNEXIS. 


Pium Viae Crucis, ut aiunt, exercitium, ad salutiferam sanctissimi D. N. 
Iesu Christi Passionem recolendam, a Romanis Pontificibus enixe commendatum 
ac pluribus indulgentiis ditatum fuisse neminem latet, Et quoniam non semper 
nee ab omnibus, erectas regulariter Stationes obeundo, peragi illud poterat, 
non defuit apostolica Sedes pro iis, qui aut infirma valetudine aut alia iusta 
eausa impedirentur, brevioribus precibus ante simulacrum Ssmi Crucifixi per 
Fratres Minores — queis ex privilegio apostolico pii eiusdem exercitii mode- 
ramen spectat — ad hoc benedictum recitandis, easdem indulgentias adnectere. 

Cum igitur per huiusmodi concessionem omnium fidelium utilitati satis 
consultum fuerit, Emi ac Rmi DD. Cardinales Inquisitores generales, in plenario 
conventu habito feria IV. die 8. maii eurrentis anni, omnibus mature perpensis, 
consulendum Ssmo decreverunt, ut quascumque alias, praeter mox memoratam, 
hac super re concessiones, nominatim vero, quae Coronas, quas vocant, Viae 
Crucis respiciunt, revocare, abrogare ac penitus abolere dignaretur; insimul 
declarando, facultates omnes Coronas supradictas hunc in effectum benedicendi, 
sacerdotibus quibuslibet, tam saecularibus quam regularibus, in praestantio- 
ribus etiam dignitatibus constitutis, hucusque quomodocumque impertitas, statim 
ab huius Decreti promulgatione nullius amplius esse roboris. 

Et sequenti feria V. die 9. eiusdem mensis et anni sanctissimus D. N. Pius 
divina providentia Pp. X. in solita audientia R. P. D. Adsessori S. Officii 
impertita, Emorum Patrum votis annuens, propositam ab eis resolutionem, 
suprema Sua auctoritate, in omnibus et singulis adprobare et confirmare 
dignatus est. 

Contrariis quibuscumque, etiam specialissima mentione dignis, non 
obstantibus. 

Datum Romae, ex aedibus S. Officii, die 24 iulii 1912. 


M. CARD. RAMPOLLA. 
(L. S) f D. Archiep. Seleucien, Ads. S. O. 

SACRA CONGREGATIO CONSISTORIALIS 
DECRETUM 


DE QUIBUSDAM REI BIBLICAE COMMENTARIIS IN SACRA SEMINARIA 
NON ADMITTENDIS. 


Cum semper et ubique cavendum sit, ne quis Scripturas Sanctas contra 
eum sensum interpretetur, quem tenuit ac tenet saneta Mater Ecclesia (S. Trid. 

Syn. Sessio IV.) id maxime necessarium est in Seminariis inter alumnos, qui 
in spem Ecclesiae adolescunt. Hos enim prae ceteris oportet sanis doctrinis 
imbui, quae venerindae Patrum traditioni sint conformes et a legitima Ecclesiae 
auctoritate probatae; arceri autem a novitatibus, quas in dies audax quisque 
molitur, quaeque quaestiones praestant magis quam aedificationem Dei, quae 
est in fide (Ia ad Tim. cap. IV); si vero insolitae legitimeque damnatae, in 
destructionem sunt et non in aedificationem. 

Iam vero evulgatum nuper est Paderbornae opus, quod inscribitur „Kurz- 
gefasstes Lehrbuch der speziellen Einleitung in das Alte Testament" auctore 
D. Carolo doct. Holzhey, in quo iuxta neotericas rationalismi et hypercriticae 
theorias de libris Veteris Testamenti fere omnibus, ac potissimum de Penta- 
teucho, de libr.s Paralipomenon, Tobiae, Iudith, Esther, Ionae, Isaiae et Danielis, 
sententiae audacissimae propugnantur, quae antiquissimae traditioni Ecclesiae, 
venerabili Ss. Patrum doctrinae et recentibus pontificiae Commissionis Biblicae 
responsis adversantur et authentiam atque historicum valorem sacrorum Librorum 
nedum in dubium revocant, sed pene subvertunt. 

Hunc itaque librum S. haec C. de mandato Ssmi D. N. Papae prohibet 
omnimo, quominus in Seminaria introducatur, ne ad consultationem quidem. 

Cum vero alia habeantur similis spiritus commentaria in Scripturas Sanctas 
tum Veteris tum Novi Testamenti, ceu scripta plura P. Lagrange et recentissimum 
opus, cui titulus: „Die Heilige Schrift des Neuen Testaments", editum Berolini 
an. 1912, auctore Dr. Fritz Tillmann, haec quoque expungenda omnino esse 
ab institutione clericorum Ssmus D. mandat et praeseribit, salvo ampliore de 
lis iudicio ab illa auetoritate ferendo, ad quam de iure pertinet. 

Datum Romae, ex aedibus sacrae Congregationis Consistorialis, die 


29. iunii 1912. 
C. CARD. DE LAI, Episcopus Sabinen., Secretarius. 


———— 


N. CONGREGATIO DE RELIGIOSI. 
DECRETUM 
DE POSTULATU IN MONASTERIIS VOTORUM SOLEMNIUM. 


Quo propositum vitae religiosae perpetuo profitendae melius exploretur et 
dignitati status religiosi uberius consulatur, imminutis, in quantum fieri possit, 
defectionibus, Emi ac Rmi Patres Cardinales saerae Congregationis de Religiosis, 
in plenariis comitiis ad Vaticanum habitis die 2. augusti 1902., sequentia statu- 
erunt, nempe: 

1. Quaelibet Postulans in Monasteriis votorum solemnium et clausurae 
papalis poterit admitti, sine praevia S. Sedis venia, servatis tamen aliis de iure 
servandis. 

2. Quaelibet Postulans, antequam Novitiatum ingrediatur, probanda erit 
per tempus et iuxta modum in propriis cuiusvis Monasterii Constitutionibus 
praescriptum. 

3. Si nihil in istis quoad haec statuatur, tunc probatio facienda est saltem 
per sex menses, ita tamen, ut Postulantes intra septa Monasterii probationis 
eausa admissae utantur veste modesti coloris, diversa ab habitu Ordinis, quem 
non induant, nisi quando Novitiatum proprie dictum inchoaturae sint. 

Facta autem de his omnibus fideli relatione sanctissimo Domino nostro 
Pio Papae X. per infrascriptum sacrae Congregationis Secretarium die 5. augusti 
1912., Sanctitas Sua eadem approbare et confirmare dignata est. Contrariis non 
obstantibus quibuscumque. 

Datum Romae, ex Secretaria sacrae Coengregationis de Religiosis, die 15, 

DECRETUM 
DE PROFESSIONE RELIGIOSA IN MORTIS PERICULO PERMITTENDA. 


Spirituali consolationi Novitiarum sancti Dominici volens consulere et ne 
caelesti religiosae professionis merito ipsae careant, quo professae moniales ex 
benignitate sanctae Sedis gaudent, S. Pius V. Constitutione Summi Sacerdotii 
data die 23. augusti 1570. concessit et indulsit, ut quoties aliqua ex iisdem 
Novitiis nondum professa, de alicuius medici iudicio, ab hoc saeculo transitura 
conspiceretur, ipsa, dummodo in aetate legitima esset constituta, valeret in 
mortis artieulo regularem professionem ante finem novitiatus emittere; atque 
adeo Novitiae sic decedentes consequi possent indulgentias et alias gratias, 
quas moniales vere professae consequebantur. Nee non iisdem monialibus 
novitiis tunc ita professis decedentibus plenariam peccatorum suorum indul- 
genfiam et remissionem in forma Iubilaei largiri dignatus est. 

Huiusmodi favor, vi communicationis privilegiorum, fuit extensus ad omnes 
moniales et religiosos viros, qui cum Dominicana familia in privilegiis com- 
municant. Simile deinde privilegium alia religiosa Instituta a Romano Pontifice 
peculiariter obtinuerunt, vel in eorum Constitutionibus a S. Sede approbatis 
dispositio inducta est, qua liceret ante expletum novitiatum professionem recipere 
Novitiorum, qui in mortis periculo versarentur. Quin immo nec desunt Supe- 
riores religiosi, qui putantes se quoslibet bonorum spiritualium sui Instituti 
participes efficere posse Novitios perieulose decumbentes, hos ad professionem 
etiam perpetuam admittunt. 

Quapropter sanctissimus Dominus noster Pius PP. X. in audientia concessa 
infrascripto Cardinali Praefecto die 3. septembris 1912., ut in re tam gravi 
omnes dubitationes submoveantur, ac cupiens pro animarum bono hoc privilegium 
extendere, haec statuere dignatus est: 

In quocumque Ordine vel quavis Congregatione aut Societate religiosa, 
vel monasterio sive virorum sive mulierum, vel etiam in Institutis, in quibus, 
quamvis vota non emittantur, in communi tamen vita agitur more Religiosorum, 

liceat exinde Novitios seu Probandos, qui medici iudicio graviter aegrotent, 
adeo ut in mortis articulo constituti existimentur, ad professionem vel conse- 
erationem aut promissionem iuxta proprias Regulas seu Constitutiones admittere, 
quamvis tempus novitiatus vel probationis nondum expleverint. 

Attamen, ut novitii seu probandi ad supradictam professionem aut con- 
secrationem aut promissionem admitti queant, oportet: 

1. Ut novitiatum seu probationem canonice inceperint. 

2. Superior, qui Novitium seu Probandum ad professionem vel consecra- 
fionem aut promissionem admittit, sit ille, qui monasterium vel novitiatus aut 
probandatus domum actu regat. 

3. Formula professionis vel consecrationis aut promissionis sit eadem, quae 
in Instituto extra casum aegritudinis in usu est; et vota, si nuncupentur, sine 
temporis determinatione aut perpetuitate pronuntientur. 

4. Qui huiusmodi professionem, consecrationem vel promissionem emiserit, 
particeps erit omnium omnimo indulgentiarum, suffragiorum et gratiarum, quae 
Religiosi vere professi in eodem Instituto decedentes consequuntur; eidem 
autem plenaria peccatorum suorum indulgentia et remissio in forma Iubilaei 
misericorditer in Domino conceditur. 

5. Haec professio vel consecratio aut promissio, praeter gratias in praece- 
denti articulo enuntiatas, nullum omnino alium producit effectum. Proinde: 

4) si Novitius seu Probandus post huiusmodi professionem vel consecra- 
tionem aut promissionem intestatus decedat, Institutum nulla bona vel iura ad 
ipsum pertinentia sibi vindicare poterit; 

B) si convalescat, antequam tempus novitiatus seu probandatus exspiret, 
in eadem omnino conditione versetur, ac si nullam professionem emisisset ; 
ideoque: a) libere, si velit, ad saeculum redire poterit; et b) Superiores illum 
dimittere valent; c) totum novitiatus seu probandatus tempus in singulis Insti- 
tutis definitum, licet si ultra annum, explere debet; d) hoc tempore expleto, si 
perseveret, nova professio seu eonsecratio vel promissio erit emittenda. 

Contrariis quibuseumque non obstantibus. 

Datum Romae, ex Secretaria S. Congregationis de Religiosis, die 10, 
septembris 1912. 


(L. s 


Fr. I. C. CARD. VIVES, Praefectus. 
t Donatus, Archiep. Ephesinus, Secretarius 


S. CONGREGATIO RITUUM. 
DECRETUM 


CIRCA MODULANDAS MONOSYLLABAS VEL HEBRAICAS VOCES IN LECTIONIBUS, 
VERSICULIS ET PSALMIS. 


A quibusdam cantus gregoriani magistris sacrae Rituum Congregationi 
sequens dubium pro opportuna solutione expositum fuit; nimirum: 

An in cantandis Lectionibus et Versiculis, praesertim vero in Psalmorum 
mediantibus ad asteriscum, quando vel dictio monosyllaba vel hebraica vox 
occurrit, immutari possit clausula, vel cantilena proferri sub modulatione consueta? 

Et sacra eadem Congregatio, approbante sanctissimo Domino nostro Pio 
Papa X. rescribere statuit: Affirmative ad utrumque. 

Die 8. iulii 1912. 


, j Fr. S. CARD. MARTINELLI, S. R. C. Praefectus. 
L. S 
* Petrus La Fontaine, Episc. Charystien, Secretarius. 

COMMISSIO PONTIFICIA DE RE BIBLICA 


I. 


DE AUCTORE, DE TEMPORE COMPOSITIONIS ET DE HISTORICA VERITATE 
EVANGELIORUM SECUNDUM MARCUM ET SECUNDUM LUCAM. 


Propositis sequentibus dubiis Pontificia Commissio „De Re Biblica“ ita 
respondendum decrevit: 

I. Utrum luculentum traditionis suffragium inde ab Ecclesiae primordiis 
mire consentiens ac multiplici argumento firmatum, nimirum disertis sanctorum 
Patrum et scriptorum ecclesiasticorum testimoniis, citationibus et allusionibus 
in eorumdem scriptis occurrentibus, veterum haereticorum usu, versionibus 
librorum Novi Testamenti, codicibus manuscriptis antiquissimis et pene universis, 
atque etiam internis rationibus ex ipso sacrorum librorum textu desumptis, 
certo affirmare cogat Marcum, Petri discipulum :t interpretem, Lucam vero 
medicum, Pauli adiutorem et comitem, revera Evangeliorum, quae ipsis respective 
attribuuntur, esse auctores? 

R. Affirmative. 

II. Utrum rationes, quibus nonnulli critici demonstrare nituntur postremos 
duodecim versus Evangelii Marci (Mare. XVI. 9—20.) non esse ab ipso Marco 
conscriptos sed ab aliena manu appositos, tales sint, quae ius tribuant affir- 
mandi eos non esse ut inspiratos et canonicos recipiendos; vel saltem demon- 
strent versuum eorumdem Marcum non esse auctorem ? 

R. Negative ad utramque partem. 

III. Utrum pariter dubitare liceat de inspiratione et canonicitate narra- 
tionum Lucae de infantia Christi (Luc. I—II., aut de apparitione Angeli Iesum 
confortantis et de sudore sanguineo (Luc. XXII, 43—44); vel solidis saltem 
rationibus ostendi possit — quod placuit antiquis haereticis et quibusdam 
etiam recentioribus criticis arridet — easdem narrationes ad genuinum Lucae 
Evangelium non pertinere? 

R. Negative ad utramque partem. 

IV, Utrum rarissima illa et prorsus singularia documenta, in quibus Can- 

ticum Magnificat non beatae Virgini Mariae sed Elisabeth tribuitur, ullo modo 
praevalere possint ac debeant contra testimonium concors omnium fere codicum 
tum graeci textus originalis tum versionum, neenon contra interpretationem, 
quam plane exigunt non minus contextus quam ipsius Virginis animus et con- 
stans Ecclesiae traditio ? 

R. Negative. 

V. Utrum, quoad ordinem chronologicum Evangeliorum, ab ea sententia 
recedere fas sit, quae antiquissimo aeque ae constanti traditionis testimonio 
roborata, post Matthaeum, qui omnium primus Evangelium suum patrio sermone 
conscripsit, Marcum ordine seeundum et Lucam tertium scripsisse testatur; aut 
huic sententiae adversari vicissim censenda sit eorum opinio, quae asserit 
Evangelium secundum et tertium ante graecam primi Evangelii versionem esse 
compositum ? 

R. Negative ad utramque partem. 

VI. Utrum tempus compositionis Evangeliorum Marci et Lucae usque ad 
urbem lerusalem eversam differre liceat; vel, eo quod apud Lucam prophetia 
Domini cirea huius urbis eversionem magis determinata videatur, ipsius saltem 
Evangelium obsidione iam inchoata fuisse conscriptum, sustineri possit? 

R. Negative ad utramque partem. 

VII. Utrum affirmari debeat Evangelium Lucae praecessisse librum Actuum 
Apostolorum (Act. I. 1—2.); et quum hic liber, eodem Luca auctore, ad finem 
captivitatis Romanae Apostoli fuerit absolutus (Aet. XXVIII. 30--31.), eiusdem 
Evangelium non post hoe tempus fuisse compositum ? 

R. Affirmative. 

VIII. Utrum, prae oculis habitis tum traditionis testimoniis, tum argumentis 
internis, quoad fontes, quibus uterque Evangelista in conseribendo Evangelio 
usus est, in dubium vocari prudenter queat sententia, quae tenet Marcum iuxta 
praedicationem Petri, Lucam autem iuxta praedicationem Pauli scripsisse; 
simulque asserit iisdem Evangelistis praesto fuisse alios quoque fontes fide 
dignos sive orales sive etiam iam scriptis consignatos ? 

R. Negative. 

IX. Utrum dicta et gesta, quae a Marco iuxta Petri praedicationem accurate 
et quasi graphice enarrantur et a Luca, assecuto omnia a principio diligenter 
per testes fide plane dignos, quippe qui ab initio ipsi viderunt et ministri 
fuerunt sermonis (Luc. I. 2—8.), sincerissime exponuntur. plenam sibi eam 
fidem historicam iure vindicent, quam eisdem semper praestitit Ecclesia; an 
e contrario eadem facta et gesta censenda sint historica veritate, saltem ex parte, 
destituta, sive quod scriptores non fuerint testes oculares, sive quod apud 
utrumque Evangelistam defectus ordinis ac discrepantia in successione factorum 
haud raro deprehendantur, sive quod, eum tardius venerint et scripserint, ne- 
cessario conceptiones menti Christi et Apostolorum extraneas aut facta plus 
minusve iam imaginatione populi inquinata referre debuerint, sive demum quod 
dogmaticis ideis praeconceptis, quisque pro suo scopo, indulserint? 

R. Affirmative ad primam partem, negative ad alteram. 

II. 


DE QUAESTIONE SYNOPTICA SIVE DE MUTUIS RELATIONIBUS INTER TRIA PRIORA 
EVANGELIA. 


Propositis pariter sequentibus dubiis Pontificia Commissio ,„De Re Bi- 
blica“ ita respondendum decrevit: 

I. Utrum, servatis, quae iuxta praecedenter statuta omnino servanda sunt, 
praesertim de authenticitate et integritate trium Evangeliorum Matthaei, Marci 
et Lucae, de identitate substantiali Evangelii graeci Matthaei cum eius origi- 
nali primitivo, neenon de ordine temporum, quo eadem scripta fuerunt, ad ex- 
plicandum eorum ad invicem similitudines aut dissimilitudines, inter tot varias 
oppositasque auctorum sententias, liceat exegetis libere disputare et ad hypo- 
theses traditionis sive scriptae sive oralis vel etiam dependentiae unius a prae- 
cedenti seu a praecedentibus appellare? 

R. Affirmative. 

IL Utrum ea, quae superius statuta sunt, ii servare censeri debeant, qui, 
nullo fulti traditionis testimonio nec historico argumento, facile amplectuntur 
hypothesim vulgo duorum fontium nuncupatam, quae compositionem Evangelii 
graeci Matthaei et Evangelii Lucae ex eorum potissimum dependentia ab Evan- 
gelio Marci et a collectione sic dicta sermonum Domini contendit explicare; 
ac proinde eam libere propugnare valeant? 

R. Negative ad utramque partem. 


Die autem 26. iunii anni 1912, in audientia utrique Rmo Consultori ab 
Actis benigne coneessa, Ssmus Dominus noster Pius Papa X. praedicta responsa 
rata habuit ac publici iuris fieri mandavit. 

Romae, diei 26. iunii 1912. 


FULCRANUS VIGOUROUX, Gr. S. Sulp. 
bm uS. LAURENTIUS JANSSENS, O. S. B. 
Consultores ab Actis. 

Zgromadzenie XX. Salezyanów w dyecezyi. 


Wszystkim chyba wiadomo, jak bloga i obfitą w skutki działalność rozwija 
wszędzie Zgromadzenie XX. Salezyanów, które P. Bóg widocznie na to wzbudził 
w kościele katolickim w ostatnich czasach, aby służyło potrzebom współczesnym 
zwłaszcza przez wychowanie młodzieży. Nic więc dziwnego, że biskupi całego 
katolickiego świata starają się usilnie o sprowadzenie do swych dyecezyi dziel- 
nych synów Księdza Bosco. Wszystkie już dyecezye w naszym kraju posiadają 
domy XX. Salezyanów; dotychczas brak środków stał na przeszkodzie osiedleniu 
się tego Zgromadzenia w Naszej dyecezyi. 

Kiedy jednak niedawno otrzymałem z zapisu pobożnego wieśniaka do 
własnej dyspozycyi dwudziestomorgowe gospodarstwo w Tuszymie pod Prze- 
cławiem, odniosłem się do XX. Salezyanów z prośbą, by na tem miejscu osiedli 
i swój dom w dyecezyi Naszej otworzyli. Prośba moja została wysłuchaną, — 
XX. Salezyanie zdecydowali się przyjąć ofiarę i na razie otworzą w Tuszymie 
nowicyat zakonny i tak zwane Oratoryum świąteczne dla młodzieży męskiej, 
a w przyszłości, jeżeli środki się znajdą, może i zakład dla chłopców. 

Aby przyspieszyć tę piękną chwilę dla dyecezyi, potrzebują XX. Salezyanie 
pomocy materyalnej z naszej strony, zwłaszcza, że obok domu pragną wybu- 
dować kościół, z któregoby mogły korzystać wsie najbliższe należące do parafii, 
przeclawskiej i rzochowskiej. O tę pomoc odzywam się do P. T. Duchowieństwa 
i Dyecezyan. — W rozlicznych potrzebach zmuszony jestem odwoływać się do 
ofiarności kleru i wiernych i dotychczas nigdy nie doznalem zawodu; mam 
nadzieję, że i to niniejsze moje odwołanie się nie pozostanie bez skutku. XX. 
Salezyanom dałem pozwolenie do zbierania składek po parafiach; w tym celu 
mają się porozumieć z XX. Proboszczami, których niniejszem o poparcie proszę. 
Ze swoich skromnych zasobów przeznaczam na ten zbożny cel tysiąc koron 
Dalsze ofiary przesyłać należy do Kancelaryi Konsystorskiej. 


Mutationes inter Venerabilem. Clerum. 


lnstitutus: A. R. D. Weisto Joannes, Par. de Chomranice, ad benef. 
in Witkowice. 

Constituti: R. R. DD. Zuziak Martinus, admin. spirit. in Mecina, admin. 
excurr. vac. benef. in Chomranice; Mazur Ludovicus, coop. expos. in Trze- 
trzewina, admin. vac. benef. in Brzesko et Wolski Bartholomaeus, coop. 
in Kamienica, admin. vac. benef. in Tropie. 

Translati: RR. DD. Kloch Josephus, admin. vac. benef. in Tropie, ad 
Trzetrzewina; Jacak Joannes, coop. in Radgoszcz, ad Zakliczyn; Jakus 
Sigismundus, coop. in Zakliczyn, ad Nowy Sącz; Osiecki Alexander, 
coop. in Okulice, ad Kamienica et Superson Joannes, coop. in Trzciana 
ad Kamienica. 

Applicatus: R. D. Bartoszewski Andreas ad Okulice. 


Piis ad aram precibus commendantur: 


anima p. m. Kowalski Josephi, par. in Zgórsko, qui die 3. Septem- 
bris a. c. pie in Domino obdormivit, Societati precum adscriptus. 

p.m. Raezka Francisci, emer. coop. expos. in Ochotnica dolna, qui 
die 4. Octobris a. c. pie in Domino vita functus est. Societati precum adscriptus. 

p.m. Królikowski Boguslai praep. Congr. Oratorianorum Tarnoviae, 
qui die 6. Octobris pie animam Deo reddidit. Societati precum adscriptus. 


Z KONSYSTORZA BISKUPIEGO. 


W Tarnowie, dnia I0. pazdziernika 1912. 


Ks. Dr Władysław Mysor f Leon 
Kanclerz. Biskup 


Nakładem Kleru Dyecezalnego. Z Drukarni Zygmunta Jelenia w Tarnowie. 


